CELEX: 31997D0296
Language: sl
Date: 1997-04-22 00:00:00
Title: Odločba Komisije z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudiBesedilo velja za EGP

Pomembno pravno obvestilo

|

31997D0296

Uradni list L 122 , 14/05/1997 str. 0021 - 0023

		Odločba Komisijez dne 22. aprila 1997o določitvi seznama tretjih držav, iz katerih je dovoljen uvoz ribiških proizvodov za prehrano ljudi(Besedilo velja za EGP)(97/296/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Odločbe Sveta 95/408/ES z dne 22. junija 1995 o pogojih za določitev začasnih seznamov podjetij iz tretjih držav, iz katerih je državam članicam dovoljeno uvažati določene proizvode živalskega izvora, ribiške proizvode ali žive školjke v vmesnem obdobju [1], kakor je bila spremenjena z Odločbo 97/34/ES [2], zlasti člena 2(2) Odločbe,ker je Komisija določila posebne pogoje za uvoz ribiških proizvodov, ki se uporabijo za določene tretje države;ker Odločba Komisije 95/328/ES [3] uvaja standardizirano potrdilo o zdravstvenem stanju za uvoz ribiških proizvodov iz tretjih držav, ki še ni urejen s tovrstno odločbo;ker Odločba Komisije 97/20/ES [4] določa seznam tretjih držav, iz katerih je dovoljen uvoz školjk, iglokožcev, plaščarjev in morskih polžev, ki so v kakršni koli obliki namenjeni za prehrano ljudi;ker je treba določiti seznam tretjih držav, ki izpolnjujejo pogoje o enakovrednosti zagotovil iz člena 2(2) Odločbe 95/408/ES in zato lahko jamčijo, da ribiški proizvodi, ki se izvažajo v Skupnost, izpolnjujejo zahteve, ki jih za zdravstveno varstvo potrošnikov določa Direktiva Sveta 91/493/EGS o zdravstvenih pogojih za proizvodnjo in dajanje na trg ribiških proizvodov [5];ker mora ta seznam zajemati tretje države, ki so že zajete s posebno odločbo, in tretje države, ki izpolnjujejo pogoje iz člena 2(2), za katere je mogoče vzpostaviti začasen seznam odobrenih podjetij v skladu s postopkom iz Odločbe 95/408/ES;ker se za preprečitev kakršnega koli pretrganja ustaljenih trgovinskih tokov lahko za določen čas uporablja člen 11(7) Direktive 91/493/EGS za ribiške proizvode, uvožene iz tretjih držav, ki še niso vključene v navedeni seznam;ker je navedeni seznam tretjih držav vzpostavljen brez vpliva na predpise Skupnosti ali nacionalne predpise v zvezi z zdravstvenim varstvom živali ali zaščito okolja;ker so ukrepi, predvideni v tej odločbi, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 1Priloga te odločbe vsebuje seznam tretjih držav, ki izpolnjujejo pogoje iz člena 2(2) Odločbe 95/408/ES o pogojih za določitev začasnih seznamov podjetij iz tretjih držav, iz katerih je državam članicam v vmesnem obdobju dovoljeno uvažati določene proizvode živalskega izvora, ribiške proizvode ali žive školjke.Člen 21. Brez vpliva na določbe v zvezi z zdravstvenim varstvom živali ali zaščito okolja, države članice zagotovijo, da se ribiški proizvodi, ki so v kakršni koli obliki namenjeni za prehrano ljudi, uvažajo le iz tretjih držav s seznama priloge.2. Odstavek 1 se ne uporabi za ribiške proizvode, ki se uvažajo iz podjetja, odobrenega skladno s postopkom iz člena 11(6) Direktive 91/493/EGS.Člen 31. Ne glede na člen 2 lahko države članice do 1. julija 1998 še naprej uvažajo ribiške proizvode iz tretjih držav, ki niso vključene v seznam priloge te odločbe, v skladu s členom 11(7) Direktive 91/493/EGS.2. Države članice poskrbijo, da se ribiški proizvodi, ki se uvažajo pod pogoji iz odstavka 1, tržijo le na domačem trgu države članice uvoznice ali držav članic v skladu s to izjemo in da je na nalepki jasno označena država izvora.Člen 4Ta odločba se uporablja od 1. julija 1997.Člen 5Ta odločba je naslovljena na države članice.V Bruslju, 22. aprila 1997Za KomisijoFranz FischlerČlan Komisije[1] UL L 243, 11.10.1995, str. 17.[2] UL L 13, 16.1.1997, str. 33.[3] UL L 191, 12.8.1995, str. 32.[4] UL L 6, 10.1.1997, str. 46.[5] UL L 268, 24.9.1991, str. 15.--------------------------------------------------PRILOGASeznam tretjih držav, iz katerih je dovoljen uvoz ribiških proizvodov, ki so v kakršni koli obliki namenjeni za prehrano ljudiI. Tretje države, zajete s posebno Odločbo na podlagi Direktive Sveta 91/493/EGSAlbanijaArgentinaBrazilijaKanadaČileKolumbijaSlonokoščena obalaEkvadorFerski otokiGambijaIndonezijaJaponskaMalezijaMavretanijaMarokoNova ZelandijaPeruFilipiniRuska federacijaSenegalSingapurJužna AfrikaRepublika KorejaTajvanTajskaTurčijaUrugvajII. Tretje države, ki izpolnjujejo zahteve iz člena 2(2) Odločbe Sveta 95/408/ESAvstralijaBangladešBelizeKitajskaKostarikaHrvaškaKubaFalklandski otokiGrenlandijaGvatemalaHondurasIndijaMadagaskarMaldiviMehikaNamibijaPanamaPoljskaSejšeliSlovenijaŠvicaTogoTunizijaZdružene države AmerikeVenezuelaVietnam--------------------------------------------------